钦定古今图书集成/历象汇编/乾象典/第091卷 > 《满庭芳》〈雪中戏呈友人〉黄庭坚
## 钦定古今图书集成/历象汇编/乾象典/第091卷 > 《满庭芳》〈雪中戏呈友人〉黄庭坚

风力驱寒，云容呈瑞，晓来到处花飞。遍装琼树，春意
到南枝。便是渔蓑旧画，纶竿重、横玉低垂。今“宵里，香
闺邃馆，幽赏事偏宜。　风流，金马客，歌鬟醉拥，乌帽
斜敧。问人间何处，鹏运天池。且共周郎按曲，音微误、
首已先回。同心事，丹山路稳，长伴彩鸾归。”